hotchpotch/miracl-hf-unified huggingface dataset:
Jalkapallon alle 19-vuotiaiden Euroopan-mestaruuskilpailut 2013
Jalkapallon alle 19-vuotiaiden Euroopan-mestaruuskilpailut 2013 olivat järjestyksessään kahdennettoista alle 19-vuotiaiden EM-kilpailut turnauksen päivityttyä nykyiseen muotoonsa. Ne järjestettiin Liettuassa 20. heinäkuuta – 1. elokuuta. Turnaukseen osallistui kahdeksan maata, jotka jaettiin kahteen neljän joukkueen lohkoon. Kummankin lohkon kaksi parasta etenivät välieriin, joiden voittajat pelasivat loppuottelussa. Ranska ja Serbia kohtasivat finaalissa, jossa Serbia päihitti Ranskan 1–0 voittaen turnauksen ensimmäistä kertaa. Turnauksessa ei pelattu pronssiottelua.
Lopputurnauksen ottelut pelattiin Liettuassa kolmella stadionilla kolmessa eri kaupungissa:
Karsinnat EM-lopputurnaukseen jakautuivat lohkovaiheeseen ja jatkokarsintaan. Lohkovaihe oteltiin 26. syyskuuta – 26. marraskuuta 2012 ja siihen osallistui 51 joukkuetta, jotka jaettiin kahteentoista neljän joukkueen lohkoon. Lohkojen kaksi parasta sekä paras lohkokolmonen etenivät jatkokarsintaan seuranaan Espanja, Serbia ja Turkki, jotka olivat päässeet suoraan jatkovaiheeseen ranking-sijoitustensa perusteella.
Jatkokarsintaottelut pelattiin 22. toukokuuta – 11. kesäkuuta 2013. Maat jaettiin seitsemään lohkoon, joista vain voittajat selvisivät loppukesän turnaukseen isäntämaa Liettuan ohella.
"Kellonajat Liettuan kesäaikaa (UTC+3)"
Jos kaksi tai usempi joukkue on tasapisteissä, lohkosijoitukset ratkaistaan seuraavasti:
Jos kaksi joukkuetta on tasapisteissä kohdattuaan toisensa lohkovaiheen viimeisellä kierroksella, heidän loppusijoituksensa määräytyvät välittömästi ottelun jälkeen pelattavan rangaistuspotkukilpailun perusteella. Tätä menetelmää käytetään kuitenkin vain, jos ottelun joukkueet kamppailevat pääsystä seuraavaan vaiheeseen.
3 maalia
2 maalia
1 maali
Turnauksen parhaalle maalintekijälle jaettiin "Kultainen kenkä". Koska Gratas Sirgedas, Anass Achahbar ja Alexandre Guedes tekivät kolme maalia kukin ja heillä ei ollut maalisyöttöjä, palkinnon sai heistä vähiten minuutteja kentällä ollut Sirgedas.
UEFA: Turnauksen virallinen sivusto
Laurent Morin
Laurent Morin (14. helmikuuta 1908 Montreal – 31. joulukuuta 1996) oli kanadalainen roomalaiskatolinen piispa. Hänet vihittiin papiksi Montrealin arkkihiippakuntaan 27. toukokuuta 1934 ja nimitettiin sen vihkipiispaksi sekä Arsamosatan titulaaripiispaksi 8. syyskuuta 1955. Piispaksi vihkiminen seurasi 30. lokakuuta. Pääkonsekraattorina toimi Paul-Émile Léger, jota avustivat Joseph-Conrad Chaumont ja Lawrence Patrick Whelan.
Morin sai 28. helmikuuta 1959 nimityksen Prince-Albertin piispaksi, jona hän toimi, kunnes jäi eläkkeelle 9. huhtikuuta 1983. Hän osallistui Vatikaanin toiseen kirkolliskokoukseen.
Basil Cho Kyu-man
Basil Cho Kyu-man (; s. 8. kesäkuuta 1955) on eteläkorealainen roomalaiskatolinen piispa. Hänet vihki papiksi Soulin arkkihiippakuntaan Stephen Kim Sou-hwan 26. elokuuta 1982. Hänet nimitettiin Soulin vihkipiispaksi sekä Elephantaris in Proconsularin titulaaripiispaksi 3. tammikuuta 2006, ja piispaksi vihkiminen seurasi 25. tammikuuta. Pääkonsekraattorina toimi Nicholas Cheong Jin-suk, jota avustivat Andrew Yeom Soo-jung ja Lucas Kim Woon-hoe.
Jani Rauhala
Jani Rauhala (s. 10. huhtikuuta 1978) on suomalainen nyrkkeilyn EM-mitalisti.
Rauhala hävisi avausottelunsa 71 kg:n painoluokassa Budapestin MM-kilpailuissa 1997 ja Minskin EM-kilpailuissa 1998. Houstonin MM-kilpailuissa 1999 hän selviytyi toiselle kierrokselle (16 parhaan joukkoon) 75 kg:n sarjassa. Tampereen EM-kilpailuissa 2000 hän karsiutui 71-kiloisten puolivälieräottelussa. Belfastin MM-kilpailuissa 2001 hän selviytyi toiselle kierrokselle (16 joukkoon) 75 kg:n painoluokassa.
Rauhala sai Permin EM-kilpailuissa 2002 pronssia 75 kg:n sarjassa. Voitettuaan puolivälieräottelussa puolalaisen Piotr Wilczewskin pistein 22–12 hän hävisi välierässä Ukrainan Oleh Maškinille 14–29. Hän sijoittui yhdellä otteluvoitolla 16 parhaan joukkoon Bangkokin 2003 MM-kilpailujen 75-kiloisten sarjassa ja Pulan 2004 EM-kilpailujen 81 kg:n painoluokassa.
Rauhala edusti seuratasolla Lahden Kalevaa. Hän voitti Suomen-mestaruuden 71 kg:n painoluokassa 1996, 1997, 1998, 75-kiloisissa 2001, 2002 ja 2003 sekä 81 kg:n sarjassa 2004 ja 2005.
Rauhala lopetti nyrkkeilyuransa vuonna 2005. Hän valmistui kauppatieteiden maisteriksi Vaasan yliopistosta vuonna 2007. Häön työskentelee Cargotecilla Tampereella.
Percival Caza
Percival Caza (13. elokuuta 1896 Saint-Anicet – 12. helmikuuta 1976) oli kanadalainen roomalaiskatolinen piispa. Hänet vihittiin papiksi Valleyfieldin hiippakuntaan 29. kesäkuuta 1922 ja nimitettiin sen vihkipiispaksi sekä Albulaen titulaaripiispaksi 7. elokuuta 1948. Piispaksi vihkiminen seurasi 19. lokakuuta. Pääkonsekraattorina toimi Ildebrando Antoniutti, jota avustivat Joseph-Conrad Chaumont ja Charles-Omer Garant.
Caza sai 24. heinäkuuta 1955 nimityksen Valleyfieldin koadjuuttoripiispaksi, ja 22. syyskuuta 1966 hänestä tuli sen piispa. Hän osallistui Vatikaanin toiseen kirkolliskokoukseen. Hän jäi eläkkeelle 18. maaliskuuta 1969, jolloin hänet vielä nimitettiin Rotarian titulaaripiispaksi. Hän erosi titulaaripiispan arvosta 26. marraskuuta 1970.
Paul Choi Duk-ki
Paul Choi Duk-ki (s. 15. tammikuuta 1948 Pyeongtaek) on eteläkorealainen roomalaiskatolinen piispa. Hänet vihittiin papiksi Suwonin hiippakuntaan 10. lokakuuta 1975 ja nimitettiin sen koadjuuttoripiispaksi 11. tammikuuta 1996. Piispaksi vihkiminen seurasi 22. helmikuuta. Pääkonsekraattorina toimi Angelo Kim Nam-su, jota avustivat Stephen Kim Sou-hwan ja Victorinus Youn Kong-hi.
Choi Duk-ki sai 4. kesäkuuta 1997 nimityksen Suwonin piispaksi, jona hän toimi, kunnes erosi tehtävistään 30. maaliskuuta 2009.
Kosti Rautiainen
Kosti Rautiainen (s. 1. toukokuuta 1987) on uransa lopettanut tohmajärveläinen pesäpalloilija, joka edusti Sotkamon Jymyä vuosina 2005-2017. Rautiainen pelasi ulkokentällä polttolinjassa ja sisäpelissä kotiuttajana. Rautiainen pelasi miesten Superpesiksen runkosarjassa 193 ottelua, joissa hän löi 132 juoksua, toi 36 juoksua ja löi 342 kärkilyöntiä. Pudotuspeleissä Rautiainen pelasi 67 ottelua, joissa hän löi 43 juoksua, toi 12 juoksua ja löi 116 kärkilyöntiä. Rautiainen pelasi ensimmäisen Itä-Länsi-ottelun Hyvinkäällä vuonna 2013. Hän toiminut tuomarina pääsarjatasolla vuodesta 2017 lähtien.
Dibrugarh
Dibrugarh (, ) on kaupunki Intiassa, Assamin osavaltiossa. Vuonna 2011 itse kaupungissa oli 138 661 asukasta, laajemmalla kaupunkialueella oli 154 019 asukasta. Se on Assamin kolmanneksi suurin kaupunki.
Dibrugarhin yliopisto on perustettu vuonna 1965.
Kaupungissa on lentokenttä ja rautatieasema.
Ecuador (kappale)
Ecuador on saksalaisen Sash!-yhtyeen kappale, jolla duetoi Adrian Rodriguez. Se julkaistiin vuonna 1997 kolmantena singlenä heidän debyyttialbumilta, It's My Life - The Albumilta. Kappaleesta tuli kansainvälinen hitti ja se pääsi kahdenkymmenen parhaan joukkoon yli kymmenessä maassa. Vuonna 2007 kappaleesta julkaistiin yhtyeen 10th Anniversary-levyltä muunneltu versio nimeltään Ecuador Reloaded
Olly James teki kappaleesta uuden version vuonna 2016, antamalla sille modernin housemusiikin ilmeen. Se julkaistiin Spinnin' Recordsilla.
UK CD1
UK CD2
Sanjayn kansallispuisto
Sanjayn kansallispuisto on kansallispuisto Madhya Pradeshissa, Intiassa, ja se on Keski-Intian tärkeimpiä luonnonsuojelualueita. Puisto on perustettu vuonna 1981, ja sen pinta-ala on 2 303 neliökilometriä.
Sanjay Gandhin kansallispuisto
Sanjay Gandhin kansallispuisto (aiemmin Borivalin kansallispuisto) on luonnonsuojelualue Intiassa, Mumbain pohjoispuolella. Puiston pinta-ala on vähän yli 103 neliökilometriä, ja puiston alaa on laajennettu viisi kertaa sen perustamisen jälkeen.
Puistossa tavataan 40 nisäkäslajia, 251 lintua, 38 matelijaa, 9 sammakkoeläintä sekä useita kalalajeja.
Mohammed Hussain
Sayed Muhammad Hussain (s. 1. lokakuuta 1911 Intia, k. 28. helmikuuta 1977) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockyjoukkueeseen.
Ahmed Khan
Ahmed Sher Khan (s. 1. marraskuuta 1912 Intia, k. 13. maaliskuuta 1967) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Ahsan Khan
Ahsan Muhammad Khan (s. 7. huhtikuuta 1916 Intia) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockyjoukkueeseen.
Cyril Michie
Cyril James Michie (s. 20. elokuuta 1900 Intia, k. 1966 Lontoo Iso-Britannia) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockyjoukkueeseen.
Baboo Nimal
Baburao Narasappa ”Baboo” Nimal (15. maaliskuuta 1908 Khadki Intia – 21. helmikuuta 1998) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Cyclomedusa
Cyclomedusa oli muinainen meduusaa muistuttanut eliö kryogeenikaudelta. Sen taksonominen asema on arvoituksellinen. Sen koko oli 2,5-30 cm.
Joseph Phillips
Joseph "Joe" Phillips (s. 24. maaliskuuta 1911 Intia, k. 1986 ) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockyjoukkueeseen.
Shabban Shahab-ud-Din
Shabban Shahab-ud-Din (s. 8. marraskuuta 1909 Intia, k. 6. tammikuuta 1983) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockyjoukkueeseen.
Parvancorina
Parvancorina oli esihistoriallinen eläinsuku, joka tunnetaan ediacarakaudelta noin 570 miljoonan vuoden takaa. Fossiileja on tavattu Etelä-Australiasta ja Vienanmeren alueelta. Eläinten koko oli noin 1-2,5 cm, ne elivät meren pohjalla.
Garewal Singh
Gurcharan Singh Grewal (s. 4. huhtikuuta 1911 Intia, k. 7. helmikuuta 1949) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Echmatocrinus
Echmatocrinus oli Burgess Shalen kerrostumista tunnettu kambrikaudella elänyt selkärangaton eläin. Sillä oli piikejä jotka olivat sen puolustusvälineitä. Sen oli korkeintaan 18 cm:n mittainen. Sen asema eläinkunnan järjestelmässä on epäselvä, sukulaisuutta niin piikkinahkaisiin kuin korallieläimiin on epäilty.
Ottoia
Ottoia oli kambrikaudella elänyt muinainen selkärangaton eläin, joka on luettu makkaramatoihin (Priapulida). "Ottoia prolifica" oli noin 8 cm pitkä, todennäköisesti merenpohjaan kaivautuneena elänyt kärsällinen saalistaja. Se on yleinen Burgess Shalen fossiiliaineistossa.
Ditomopyge
Ditomopyge oli trilobiittisuku. Eläinten pituus oli noin 2,5-3 cm. Ne olivat nopealikkeisisä detritivoreja, eli ne söivät kuollutta kasvi- ja eläinainesta.
Sukuun kuului 12 lajia.
Eodalmanitina
Eodalmanitina oli trilobiitti, jolla oli piikki peräpäässä. Sillä oli isot silmät ja sen pituus oli noin 4 cm. "Eodalmanitina" oli nopealiikkeinen peto joka eli Ranskan, Portugalin ja Espanjan merissä ordovikikaudella.
Ceratarges
Ceratarges oli devonikaudella elänyt marokkolainen trilobiitti, jolla oli piikkejä. Sen pituus oli 6,6 cm.
Encrinurus
Encrinurus oli trilobiittisuku, joka tunnetaan ajalta 472–412.3 miljoonaa vuotta sitten. Niillä oli isot silmät, ja pituutta noin 5 cm.
Phacops
Phacops oli siluuri- ja devonikausilla elänyt trilobiittisuku.
Selenopeltis
Selenopeltis oli ordovikikaudella elänyt trilobiittisuku, joka tunnetaan Keski- ja Länsi-Euroopan sekäs Marokon fossiileista. Trilobiitin pituus oli noin 12 cm.
Encrinus
Encrinus oli merililjoihin ("Crinoidea") luettu piikkinahkainen muinaiseläin keskitriaskauden Euroopasta. Sen kuppi oli noin 4-6 cm pitkä. "Encrinus" kiinnittyi merenpohjaan vartensa avulla. Se pyydysti sen ohi kelluvia pieniä eliöitä kymmenellä sakarallaan. Eliöt tarttuivat sakaroiden tahmeaan nesteeseen ja pienet karvat työnsivät ne kohti keskellä olevaa suuaukkoa.
Clypeus
Clypeus oli esihistoriallinen merisiilisuku. Se eli 176 - 135 miljoonaa vuotta sitten jurakaudella nykyisen Afrikan ja Euroopan alueella. Se eli merenpohjan koloissa ja kaivoi ravintonsa mudasta. Sillä oli kova, pyöreä kuori kuori joka koostui viidestä tähtikuvioon järjästäytyneestä osasta, mutta useimmista muista merisiileistä poiketen sen piikit olivat pehmeitä ja karvaisia. Sen läpimitta oli 5–12 cm.
Pentasteria
Pentasteria oli dinosaurusten ajalla elänyt meritähtien suku. Se muistutti paljon nykyisiä meritähtiä. Se ei kuitenkaan pystynyt käyttämään imukuppejaan simpukoiden auki kampeamiseksi.
Hemicidaris
Hemicidaris oli esihistoriallinen merisiilisuku joka eli keskiseltä jurakaudelta myöhäiselle liitukaudelle Englannissa. Eläimen läpimitta piikit mukaan lukien oli 20 senttiä ja ilman piikkejä 2-4 senttiä. "Hemicidariksen" kahdeksansenttisten piikkien liitoskohdat ovat säilyneet fossiileissa. Liitoskohdat olivat taipuisia ja se pystyikin liikuttamaan piikkejään lihasten avulla. "Hemicidaris" eli kovalla, kivisellä merenpohjalla jossa se liikkui ruuminsa alapinnan tahmeiden jalkojen avulla.
Madhavin kansallispuisto
Madhavin kansallispuisto on luonnonsuojelualue Intiassa Madhya Pradeshi osavaltiossa. Se vihittiin kansallispuistoksi vuonna 1958. Puiston alueeseen kuuluu sekä metsää että järviä. Madhya Pradeshin luoteisosalle tyypilliset kuivat piikkipensaikkoa kasvavat metsät ja sekametsät tarjoavat elintilaa monille antiloopeille ja peuroille. Alueella elää myös leopardeja, susia, sakaaleita, kettuja, vuorisusia, villisikoja, piikkisikoja ja krokotiilejä.
Alue on ollut aikoinaan Gwaliorin maharadžan metsästysmaata, joka sijaitsi kätevästi lähellä hänen kesäpääkaupunkiaan Shivpuria. Sitä ennen alueen tiheissä metsissä metsästivät suurmogulit. Sieltä pyydystettiin elefantteja Akbarin käyttöön. Puiston korkeimmalla kohdalla 484 metriä merenpinnasta on palatsi, jonka maharaja rakennutti yöpymistilaksi Yrjö V:n tiikerinmetsästystä varten. Kuninkaan seurue sai kuitenkin tiikerin jo ennen kuin he ehtivät huipulle, eikä kuningas koskaan käynyt palatsissa.
Pentacrinites
Pentacrinites oli muinainen merililjasuku, jonka fossiileja tunnetaan keskitriaskauden ja eoseenikauden väliseltä ajalta. Se oli ihmisen korkuinen merililja, piikkinahkaisiin kuulunut eläin, joka kiinnittyi ajopuihin tai kiviin.
Mudumalain kansallispuisto
Mudumalain kansallispuisto on luonnonsuojelualue Intiassa Tamil Nadun osavaltiossa. Se sijaitsee Tamil Nadun, Keralan ja Karnatakan rajaseudulla Nilgirivuorten koillisrinteillä. Yhdessä naapuriosavaltioiden suojelueuiden kanssa se on osa suurempaa Nilgirin biosfäärialuetta. Se oli alkujaan riistanhoitoalue, joka rauhoitettiin jo 1940-luvun alkupuolella.
Monsuunisateet aiheuttavat alueen kasvillisuudessa eroja, joiden takia ruohonsyöjät vaeltavat säännöllisesti alueen eri osissa. Suuriin nisäkkäisiin kuuluvat aasiannorsu, gauri, nelisarviantilooppi, kääpiökauriit ja huulikarhu.
Silent Valleyn kansallispuisto
Silent Valleyn kansallispuisto on luonnonsuojelualue Intian Keralan osavaltiossa. Se sijaitsee Nilgirivuorilla ja on osa laajempaa Nilgirin biosfäärialuetta. Se edustaa Länsi-Ghatien luonnon monimuotoisuutta parhaimmillaan: puistossa tavataan yli tuhat lajia kukkiva kasveja joiden joukossa on 110 kämmekkälajia, eläimiin kuuluu ainakin 34 nisäkäslajia, 150 lintulajia, 200 perhoslajia, ja 128 kovakuoriaislajia joista 10 tieteelle uutta lajia on löydetty täältä.
Walter de Sousa
Walter Louis Joseph de Sousa (s. 16. helmikuuta 1920 Mbale nyk. Uganda, k. 23. elokuuta 1989 Mumbai Intia) oli intialainen maahockeypelaaja. Hän kilpaili kesäolympialaisissa 1948 ja kuului tuolloin myös Intian olympiakultaa voittaneeseen maahockeyjoukkueeseen.
Lawrie Fernandes
Lawrence "Lawrie" Fernandes (s. 1929 Intia, k. 22. tammikuuta 1995) oli intialainen maahockeypelaaja. Hän kilpaili kesäolympialaisissa 1948 ja kuului tuolloin myös Intian olympiakultaa voittaneeseen maahockeyjoukkueeseen.
Gerry Glacken
Gerald R. "Gerry" Glacken oli intialainen maahockeypelaaja. Hän kilpaili kesäolympialaisissa 1948 ja kuului tuolloin myös Intian olympiakultaa voittaneeseen maahockyjoukkueeseen.
Kishan Lal
Kishan Lal (2. helmikuuta 1917 Mhow – 23. kesäkuuta 1980 Madras) oli intialainen maahockeypelaaja. Hän kilpaili kesäolympialaisissa 1948 ja kuului tuolloin myös Intian olympiakultaa voittaneeseen maahockyjoukkueeseen.
Leo Pinto
Leo Hillary Knowles Pinto (s. 11. huhtikuuta 1914 Nairobi Kenia, k. 10. elokuuta 2010 Mumbai Intia) oli intialainen maahockeypelaaja. Hän kilpaili kesäolympialaisissa 1948 ja kuului tuolloin myös Intian olympiakultaa voittaneeseen maahockyjoukkueeseen.
Valgan rautatieasema
Valgan rautatieasema () on Virossa Valgan kaupungissa sijaitseva rautatieasema. Se on samalla myös latvialaisen Valkan kaupungin rautatieasema. Rakennus on valmistunut vuonna 1949 ja edustaa stalinistista arkkitehtuuria.
Matkustajajunalla asemalta pääsee sekä Latviaan että Tallinnan suuntaan. Valgasta Võruun johtavalla radalla on vain tavaraliikennettä.
Jaswant Rajput
Jaswant Singh Rajput (k. 28. tammikuuta 2015) oli intialainen maahockeypelaaja. Hän kilpaili kesäolympialaisissa 1948 ja kuului tuolloin Intian olympiakultaa voittaneeseen maahockyjoukkueeseen.
Rajput kuoli 88-vuotiaana 28. tammikuuta 2015.
Latif-ur Rehman
Latif-ur Rehman (s. 1. tammikuuta 1929) oli intialainen maahockeypelaaja. Hän kilpaili kesäolympialaisissa 1948, 1952 ja kesäolympialaisissa 1956. Hän myös kuului näistä kisoista kaksi olympiakultaa voittaneeseen maahockyjoukkueeseen.
Insuliinipumppu
Insuliinipumppu on mukana kannettava, hieman kännykkää pienempi laite, jota käytetään insuliinin jatkuvaan ihonalaiseen annosteluun diabeetikkopotilailla . Järjestelmään kuuluu kolme osaa:
Insuliinipumppuhoito on vaihtoehtoinen hoito insuliinin pistämiselle insuliinikynällä tai ruiskulla. Insuliinipumppuhoidolla saavutetaan useasti paremmat hoitotulokset kuin pistoshoidolla.
Insuliinipumppu annostelee jatkuvasti pieniä määriä pika- tai lyhytvaikutteista insuliinia, joka korvaa pitkävaikutteisen insuliinin.
Insuliinipumppu annostelee samaa pika- tai lyhytvaikutteista insuliinia kahdella tavalla:
Insuliinannokset ovat säädettäviä.
Insuliinipumpn käyttäjä voi vaikuttaa insuliinin vaikutusprofiliin annostelemalla erilaisia boluksia. Insuliinipumpun käyttäjien täytyy itse kokeilla, minkälainen bolus sopii heille erilaisille ruoille.
Tavallinen bolus on bolus, jossa koko bolus pumpataan kerralla. Se vastaa boluksista eniten injektiota kynällä tai ruiskulla. Se sopii parhaiten paljon hiilihydraatteja ja vähän rasvaa sisältäville ruoille, koska selvän vaikutushuippunsa ansiosta tämä bolus palauttaa verensokerin normaalitasolle nopeasti.
Hidastettu (jatkettu) bolus on bolus, jossa pumppu vapauttaa asetetun annoksen insuliinia hitaasti asetetun ajan kuluessa. Tämä bolus sopii paljon rasvaa ja proteiinia sisältäville aterioille, esimerkiksi pihville, koska siinä ei ole selvää vaikutushuippua, joka ehtisi aiheuttaa matalan verensokerin ennen kuin aterian hiilihydraatit ovat alkaneet imeytyä. Tämä bolus myös estää verensokerin nousua liian korkealle vaikutushuipun mentyä jo ohi, koska esimerkiksi paljon rasvaa sisältävissä aterioissa hiilihydraattien imeytyminen on hitaampaa. Tämä bolus sopii myös ihmisille, joiden ruoansulatus on hidasta (esimerkiksi gastropareesin tai keliakian vuoksi).
Yhdistelmäbolus on tavallisen boluksen ja hidastetun boluksen yhdistelmä. Tämä bolus antaa annoksen insuliinia heti ja myös pidentää insuliinin vaikutusta hidastetulla boluksella. Sopii esimerkiksi pizzalle.
Superbolus on menetelmä, jolla saadaan voimistettua insuliinin vaikutushuippua. Tässä boluksessa otetaan esimerkiksi muutaman tunnin basaaliannos tai osa siitä ja "lainataan" se bolukseen. Täksi ajaksi basaalin virtaus pysäytetään tai sitä vähennetään. Sopii ruoille, jotka aiheuttavat suuren ruoan jälkeisen verensokerin nousun, esimerkiksi sokerisille aamupalamuroille.
Suomessa on tällä hetkellä käytössä kolmen eri valmistajan pumppuja:
Nilgirin biosfäärialue
Nilgirin biosfäärialue on suojelualuekokonaisuus Intian Länsi-Ghatien vuoristoon kuuluvilla Nilgirivuorilla. Siihen kuuluu kuusi kansallispuistoa ja laajoja alueita muuta rauhoitettua metsää. Alue on ollut osa Unescon Ihminen ja biosfääri -ohjelmaa vuodesta 1986 alkaen. Sen kokonaispinta-ala on yli 5 520 neliökilometriä, ja se jakautuu Karnatakan, Keralan ja Tamil Nadun osavaltioiden alueelle.
Biosfäärialueella asuu useita etnisiä ryhmiä, vuonna 2000 noin 1,16 miljoonaa pysyvää asukasta. Heidän joukossaan ovat Intian viimeiset metsästys-keräilytaloutta harjoittavat asukkaat, cholanaikanit, jotka keskittyvät Nilamburin alueelle.
Balbir Singh (1924)
Balbir Singh Dosanjh (s. 10. lokakuuta 1924 Haripur Khalsa, Punjab, Brittiläinen Intia) on intialainen kilpauransa päättänyt maahockeypelaaja. Hän voitti Intian miesten maajoukkueessa olympiakultaa Lontoossa 1948, Helsingissä 1952 ja Melbournessa 1956.
Randhir Singh Gentle
Randhir Singh Gentle (22. syyskuuta 1922 – 25. syyskuuta 1981) oli intialainen maahockeypelaaja. Hän kilpaili kesäolympialaisissa 1948, 1952 ja 1956. Hän myös kuului näistä kisoista kolme olympiakultaa voittaneeseen maahockeyjoukkueeseen.
Natriumvetyfosfaatti
Natriumvetyfosfaatti eli dinatriumfosfaatti (NaHPO) on natrium- ja monovetyfosfaatti-ioneista muodostuva epäorgaaninen ioniyhdiste. Yhdistettä käytetään muun muassa elintarvikkeiden lisäaineena, puskuriliuoksissa ja muiden yhdisteiden valmistuksessa.
Huoneenlämpötilassa natriumvetyfosfaatti on kiinteää kiteistä ainetta. Se liukenee hyvin veteen ja on hygroskooppista. Alkeiskopiltaan natriumvetyfosfaatti on monokliininen ja natriumionit sijaitsevat oktaedrisissä ja tetraedrisissä välisijoissa kidehilassa. Kidevedettömän yhdisteen lisäksi tunnetaan useita kidevedellisiä muotoja. Näitä ovat muun muassa dihydraatti (NaHPO·2HO), heptahydraatti (NaHPO·7HO), oktahydraatti (NaHPO·8HO) ja dodekahydraatti (NaHPO·12HO). Kidevesi poistuu natriumvetyfosfaatin rakenteesta vaiheittain, kun sitä kuumennetaan 35–100 °C:n lämpötilaan. Enemmän kuumennettaessa se hajoaa muodostaen natriumpyrofosfaattia.
Natriumvetyfosfaattia valmistetaan neutraloimalla fosforihappoa stoikiometrisellä määrällä natriumkarbonaatilla tai natriumhydroksidilla. Toinen tapa on kalsiumvetyfosfaatin ja natriumkarbonaatin tai natriumsulfaatin välinen reaktio, jolloin saostuu niukkaliukoista kalsiumkarbonaattia tai kalsiumsulfaattia ja natriumvetyfosfaatti jää liuokseen.
Suurin yksittäinen käyttökohde natriumvetyfosfaatille on toimiminen emulgaattorina juustonvalmistuksen yhteydessä. Yhdistettä käytetään elintarvikkeissa, kuten juustoissa, leivonnaisissa ja lihavalmisteissa, happamuudensäätöaineena, hapettumisenestoaineena ja sulatesuolana. Natriumvetyfosfaatin E-koodi yhdessä natriumfosfaatin ja natriumdivetyfosfaatin kanssa on E 339. Muita käyttökohteita ovat puskuriliuoksena toimiminen yhdessä natriumdivetyfosfaatin kanssa, tekstiilien palonestokäsittelyissä, silkkipainannassa, emalien ja lasitteiden valmistuksessa ja vedenpehmennyksessä muun muassa lämmitysvesikattiloissa.
Kunwar Digvijay Singh
Kunwar Digvijay Singh (s. 22. helmikuuta 1926 Barabanki Intia, k. 27. maaliskuuta 1978 Lucknow Intia) oli intialainen maahockeypelaaja. Hän kilpaili kesäolympialaisissa 1948 ja 1952. Hän myös kuului näistä kisoista kaksi olympiakultaa voittaneeseen maahockeyjoukkueeseen.
Maxie Vaz
Max "Maxie" Vaz (s. 1923 Goa Intia, k. 21. heinäkuuta 1991 Mombasa Kenia) oli intialainen maahockeypelaaja. Hän kilpaili kesäolympialaisissa 1948 ja 1952. Hän myös kuului näistä kisoista kaksi olympiakultaa voittaneeseen maahockeyjoukkueeseen.
Jean-Louis Jobidon
Jean-Louis Jobidon (18. marraskuuta 1916 Château-Richer – 14. huhtikuuta 1997) oli Malawissa toiminut kanadalainen roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 19. kesäkuuta 1943 ja nimitettiin Northern Nyassan apostolisen prefektuurin johtoon 3. tammikuuta 1958. Apostolisesta prefektuurista tehtiin 17. tammikuuta 1961 Mzuzun hiippakunta, ja Jobidon jatkoi sen johtamista piispana. Hänet konsekroi 22. toukokuuta Maurice Roy, jota avustivat Charles-Omer Garant ja Charles Msakila.
Jobidon osallistui Vatikaanin toiseen kirkolliskokoukseen. Hän erosi tehtävistään piispana 1. lokakuuta 1987.
Angelo Kim Nam-su
Angelo Kim Nam-su (4. kesäkuuta 1922 – 1. kesäkuuta 2002) oli eteläkorealainen roomalaiskatolinen piispa. Hänet vihittiin papiksi 17. lokakuuta 1948 ja nimitettiin Suwonin hiippakunnan johtoon 5. lokakuuta 1974. Piispaksi vihkiminen seurasi 21. marraskuuta. Pääkonsekraattorina toimi Victorinus Youn Kong-hi, jota avustivat Luigi Dossena ja Paul Marie Kinam Ro.
Kim Nam-su sai 22. marraskuuta 1983 lisäksi nimityksen Korean sotilaspiispaksi, jona hän toimi, kunnes erosi 23. lokakuuta 1989. Hän jatkoi vielä toimintaansa Suwonin piispana, kunnes jäi eläkkeelle 75-vuotispäivänään 4. kesäkuuta 1997.
Bertrand Lacaste
Bertrand Lacaste (26. kesäkuuta 1897 Accous – 20. huhtikuuta 1994) oli Algeriassa toiminut ranskalainen roomalaiskatolinen piispa. Hänet vihittiin papiksi 12. maaliskuuta 1923 ja nimitettiin Oranin hiippakunnan johtoon 29. joulukuuta 1945. Piispaksi vihkiminen seurasi 25. maaliskuuta 1946. Pääkonsekraattorina toimi Léon-Albert Terrier, jota avustivat Jean Saint-Pierre ja Clément Joseph Mathieu.
Lacaste osallistui Vatikaanin toiseen kirkolliskokoukseen. Hän jäi eläkkeelle 30. marraskuuta 1972.
Halimasjärvi
Halimasjärvi on pieni järvi Pirkanmaalla Tampereella Atalan ja Kumpulan kaupunginosien välimaastossa. Halimasjärven ranta-alueilla on luonnonsuojelualue.
Järven pinta-ala on 4,2 hehtaaria. Se on 350 metriä pitkä ja 250 metriä leveä. Siinä ei ole kartan mukaan saaria. Järven rantaviivan pituus on 950 metriä.
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) järvi kuuluu. Järven vedenpinnan korkeus on 108,9 metriä mpy.
Hilaire Deprez
Hilaire Walter Deprez (25. helmikuuta 1922 Kortrijk – 15. syyskuuta 1957) oli belgialainen meloja. Hän sijoittui vuoden 1948 kesäolympialaisissa Lontoossa kahdeksanneksi 10 000 metrin kajakkikaksikoissa. Helsingin kesäolympialaisissa 1952 hän jäi 10 000 metrin kajakkiyksiköissä 11. sijalle.
Charles Emil Lewenhaupt (vanhempi)
Charles Emil Lewenhaupt vanhempi (28. maaliskuuta 1691 Tukholma – 4. elokuuta 1743) oli ruotsalainen kreivi ja kenraali sekä Ruotsin armeijan ylipäällikkö hattujen sodan aikana.
Lewenhaupt oli ammattisotilas, joka oli mukana suuren Pohjan sodan loppuvaiheen taisteluissa. Hän yleni everstiksi 1722. Vapauden ajalla hän kuului hattupuolueen johtaviin miehiin ja kannatti sotaa Venäjää vastaan. Valtiopäivillä 1734 ja 1741 hän oli maamarsalkkana.
Sodan alkuvaihe sujui Ruotsin joukoilta huonosti, ja Lappeenrannan taistelun 1742 jälkeen Lewenhaupt nimitettiin Suomessa olevien joukkojen ylipäälliköksi Henrik Magnus von Buddenbrockin tilalle. Lewenhaupt ei kuitenkaan osoittanut merkittäviä sotapäällikön kykyjä, vaan solmi Venäjän kanssa aselevon pyrkimättä hyötymään vastapuolen sisäisestä hajanaisuudesta. Taistelujen puhjettua uudelleen hän vetäytyi joukkoineen Helsinkiin. Tämän takia hänet ja hänen lähin miehensä Henrik Magnus von Buddenbrock kutsuttiin Tukholmaan, tuomittiin Ruotsin sotilaskunnian tahraamisesta kuolemaan ja mestattiin kesällä 1743.
Hänen poikansa Charles Emil Lewenhaupt (nuorempi) toimi maamarsalkkana vuoden 1789 valtiopäivillä ja allekirjoitti siellä kuningas Kustaa III:n toiveen mukaisesti Yhdistys- ja vakuuskirjan vastoin aateliston tahtoa.
Nagarholen kansallispuisto
Nagarholen kansallispuisto eli Rajiv Gandhin kansallispuisto () on luonnonsuojelualue Karnatakan osavaltiossa Intiassa. Se sijaitsee Länsi-Ghatien vuoristoon kuuluvilla Nilgirivuorilla ja on osa Nilgirin biosfäärialuetta. Puiston alue rauhoitettiin 1955 ja siitä tehtiin kansallispuisto 1988. Alueen suuren sademäärän takia puistossa on paljon ruohikkoisia suoalueita, joita reunustavat tiikki- ja eukalyptusmetsät. Eläimistö on monimuotoista. petoihin kuuluvat tiikeri, leopardi, huulikarhu ja vuorisusi. Suuriin ruohonsyöjiin kuuluvat aksishirvi, sambarhirvi, muntjakit, Nelisarviantilooppi, villisika ja aasiannorsu.
US Sassuolo Calcio
Unione Sportiva Sassuolo Calcio on italialainen jalkapalloseura. Se pelasi kaudella 2013–2014 ensimmäistä kertaa historiassaan maan pääsarjassa Serie A:ssa.
Seuran kotikaupunki on 41 000 asukkaan Sassuolo, mutta kotiottelunsa joukkue on pelannut vuodesta 2008 lähtien 17 kilometrin päässä Modenassa, seuran noustua tuolloin Serie B:hen.
Jalkapalloseura luotiin vuonna 1922. US Sassuolo Calcio pääsi Serie C1:hen vuonna 2006 voitettuaan pudotuspeleissä A.C. Sansovino:n. US Sassuolo Calcio on pelannut Serie B:ssä vuodesta 2008 lähtien.
HC Stadion Litoměřice
HC Stadion Litoměřice on tšekkiläinen jääkiekkoseura Litoměřicen kaupungista. Seura on perustettu vuonna 1972 ja se pelaa Tšekin toiseksi korkeimmalla sarjatasolla 1. česká hokejová ligassa. Seura tekee yhteistyötä Tšekin Extraligassa pelaavan HC Sparta Prahan ja KHLssä pelaavan Lev Prahan kanssa.
Kanwar Lake Bird Sanctuary
Kanwar Lake Bird Sanctuary on lintujensuojelualue Biharissa, Intiassa. Kanwar Lake on Aasian suurin makean veden juolua. Suojelualueen pinta-ala on 67,5 neliökilometriä ja se on perustettu vuonna 1987. Alueella tavataan vuoden ympäri noin 106 lintulajia ja talvehtivana noin 60.
Henri Litmanen
Henri Litmanen (s. 22. huhtikuuta 1991 Siilinjärvi) on suomalainen pesäpalloilija, joka edustaa Superpesiksessä pelaavaa Joensuun Mailaa. Ulkopelipaikaltaan Litmanen on polttaja ja hänen sisäpeliroolinsa on vaihtaja.
Litmanen pelasi ensimmäisen Superpesisottelunsa jo kaudella 2008, Puijon Pesiksen paidassa. Hänen kasvattajaseuransa on Siilinjärven Pesis.
Litmanen on voittanut Joensuun Mailan joukkueessa Suomen-mestaruuden kaudella 2018 sekä viisi SM-pronssia.
Writers’ Guild of Great Britain
Writers’ Guild of Great Britain on Britannian ammattilaiskäsikirjoittajien ammattijärjestö. Se on yhteistyössä Britannian ammatillisen keskusjärjestön Trades Union Congressin ja International Affiliation of Writers Guilds -järjestön kanssa. Järjestö myönsi pitkään vuosittaisen elokuvapalkinnon.
Writers’ Guild of Great Britain perustettiin toukokuussa 1959.
Laurel Award
Laurel Awards oli "Motion Picture Exhibitor" -lehden perustama yhdysvaltalainen elokuvapalkinto, joka myönnettiin elokuville, näyttelijöille, ohjaajille ja säveltäjille.
Anovulaatio
Anovulaatio tarkoittaa kuukautiskiertoa, jonka aikana munasarjat eivät vapauta munasolua eli ovulaatiota ei tapahdu. Tila tunnetaan myös munasolun irtoamishäiriönä. Ovulaation puuttuminen kuukautiskierrosta ei välttämättä tarkoita, että naisella olisi vaihdevuodet. Krooninen anovulaatio on yleinen hedelmättömyyden aiheuttaja. Hedelmättömyyden lisäksi kroonisen anovulaation aiheuttamia ongelmia ovat muun muassa osteoporoosi ja kehon liian korkea androgeenitaso.
Directors Guild of America -palkinto
Directors Guild of America Award on Yhdysvaltain elokuva- ja televisio-ohjaajien ammattiliiton Directors Guild of American (DGA) vuodesta 1949 lähtien myöntämä vuosittainen elokuvapalkinto.
British Society of Cinematographers
British Society of Cinematographers (BSC) on Britannian kuvaajien yhdistys. Se perustettiin syyskuussa 1949 ja siinä oli alun perin 55 jäsentä.
Maahockeyn maailmanmestaruuskilpailut 1982
Maahockeyn maailmanmestaruuskilpailut 1982 olivat järjestyksessään viidennet maahockeyn maailmanmestaruuskilpailut. MM-kisat käytiin 29. joulukuuta 1981 – 12. tammikuuta 1982 Intian Mumbaissa. Turnaukseen osallistui 12 maajoukkuetta.
Hallitsevana maailmanmestarina kisoihin lähti Pakistan, joka voitti vuoden 1978 kisojen loppuottelussa Alankomaat. Hallitseva Euroopan-mestari oli Länsi-Saksa, joka oli voittanut vuoden 1978 kisojen loppuottelussa myös Alankomaat. Edelliset olympialaiset olivat olleet vuonna 1980. Olympiakultaa oli voittanut Intia ennen Espanjaa. Olympiaturnausta boikotoi kuitenkin muun muassa Pakistan, Alankomaat, Australia, Länsi-Saksa sekä Argentiina.
Turnaukseen osallistuneet kaksitoista joukkuetta jaettiin kahteen kuuden joukkueen lohkoon:
Wayanadin kansallispuisto
Wayanadin kansallispuisto on luonnonsuojelualue Intiassa Keralan osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Se on perustettu vuonna 1973 suojelualueeksi, ja myöhemmin siitä tehtiin kansallispuisto. Sana Wayanad tarkoitta suoaluetta. Siellä elää aasiannorsuja, tiikereitä, panttereita ja huulikarhuja.
WSV Sterzing/Vipiteno Broncos
WSV Broncos Sterzing Vipiteno on italialainen jääkiekkojoukkue Sterzingin kaupungista Italiasta. Joukkue on perustettu vuonna 1948 ja se pelaa Italian, Itävallan ja Slovenian yhteisessä Alps Hockey League-liigassa.
Albert (Itävallan arkkiherttua)
Albert (Albrecht), Teschenin herttua (3. elokuuta 1817 Wien – 18. helmikuuta 1895 Arco, Etelä-Tiroli) oli Itävallan arkkiherttua ja kyvykäs sotapäällikkö.
Albertin isä oli Napoleonin sodissa menestystä saavuttanut sotamarsalkka, arkkiherttua Kaarle. Albert liittyi Itävallan armeijaan vuonna 1837 ja sai koulutuksen marsalkka Joseph Radetzkyn alaisuudessa. Hän sai vuonna 1845 kenraalin arvon, mutta joutui eromaan vallankumouksellisten levottomuuksien puhjettua maaliskuussa 1848. Sen jälkeen Albert osallistui Radetzkyn Pohjois-Italian sotaretkeen 1848–1849 ja kunnostautui divisioonankomentajana varsinkin Novaran taistelussa vuonna 1849. Hän toimi Unkarin valtionhoitajana ja ylipäällikkönä 1851–1860 ja sai 1863 ylennyksen sotamarsalkaksi.
Preussin–Itävallan sodan syttyessä vuonna 1866 Albert toimi Italian vastaisen rintaman komentajana ja saavutti heinäkuussa ratkaisevan voiton Custozan taistelussa. Italialaiset joukot ajautuivat tämän seurauksena niin suureen hajaannukseen, että Albert saattoi irrottaa rintamalta joukkoja ja lähettää ne suojamaan Wieniä Preussin armeijalta, joka oli lyönyt Itävallan Königgrätzin taistelussa. Hänet nimitettiin 10. heinäkuuta 1866 koko Itävallan armeijan ylipäälliköksi, mutta sota päättyi rauhaan ennen kuin hän ehti toteuttamaan suunnittelemiaan operaatioita.
Tämän jälkeen Albert omistautui Itävalta-Unkarin armeijan kehittämiselle ja hänet nimitettiin 1869 armeijan ylitarkastajaksi. Preussin esimerkin mukaisesti hän painotti sotateollisuuden ja rautateiden kehittämistä, uudisti yleisesikuntajärjestelmän ja otatti käyttöön uusia asetyyppejä sekä lyhytaikaisen asevelvollisuuden armeijan koon kasvattamiseksi.
Albertia esittävä ratsastajapatsas seisoo nykyään Wienissä Albertina-museon edustalla.
Ludwig von Benedek
Ludwig August von Benedek (14. heinäkuuta 1804 Ödenburg – 27. huhtikuuta 1881 Graz) oli itävaltalainen kenraali, joka muistetaan parhaiten Königgrätzin taistelussa vuonna 1866 Preussille kärsimästään tappiosta.
Benedek liittyi Itävallan armeijaan vuonna 1822 ja yleni 1846 mennessä everstiksi. Hän osallistui samana vuonna Galitsian kapinan tukahduttamiseen ja taisteli 1848 Italiassa sekä 1849 Unkarissa ja uudelleen Italiassa marsalkka Joseph Radetzkyn esikuntapäällikkönä. Vuonna 1853 Benedek ylennettiin sotamarsalkkaluutnantiksi ja nimitettiin Galitsiaan Krimin sodan aikana sijoitetun armeijakunnan komentajaksi. Vuonna 1859 Italiassa käydyn sodan aikana hän toimi kahdeksannen armeijan komentajana. Hänen taitava puolustuksensa kesäkuussa 1859 käydyn tappiollisen Solferinon taistelun jälkeen mahdollisesti pelasti Itävallan armeijan. Benedek sai samana vuonna "feldzeugmeisterin" sotilasarvon. Hänet nimitettiin 1860 pääesikunnan päälliköksi ja Unkarin kuvernööriksi. Vuosina 1861–1866 hän oli Italiaan sijoitettujen joukkojen komentajana.
Kun Sota Preussia vastaan syttyi vuonna 1866, Benedek suostui vastentahtoisesti komentamaan joukkoja, joiden oli tarkoitus pysäyttää Preussin armeijan hyökkäys Böömissä. Hän kärsi kuitenkin ratkaisevan tappion Königgrätzissä 3. heinäkuuta. Tappion syynä on nähty sekä itävaltalaisten mielikuvitukseton johto että suustaladattavien kiväärien käyttö preussilaisten edistyneempien takaaladattavien aseiden sijaan. Taistelun lopputulos vahvisti Preussin aseman Saksan alueen johtavana valtiona. Benedek otti täyden vastuun tappiosta ja erosi. Hänen sodanjohdostaan käynnistettiin myös virallinen tutkinta, mutta se keskeytettiin keisarin määräyksestä.
Thayer Tutt Trophy
Thayer Tutt Trophy oli kansainvälinen jääkiekkoturnaus, jota pelattiin vuosina 1980, 1984 ja 1988 sellaisten maitten kesken jotka karsiutuivat kyseisten vuosien olympiaturnauksista.
Turnaus nimettiin yhdysvaltalaisen William Thayer Tuttin mukaan, joka toimi kansainvälisen jääkiekkoliiton johtajana vuosina 1966-1969.
Maciste nelle miniere del re Salomone
Maciste nelle miniere del re Salomone (”Maciste kuningas Salomonin kaivoksissa”) on vuonna 1964 valmistunut italialainen seikkailuelokuva. Lajityypiltään peplumia edustavan filmin on ohjannut Piero Regnoli. Sen päähenkilöä Macistea (eräissä kieliversioissa Simsonia) esittää brittiläissyntyinen kehonrakentaja Reg Park.
Keskellä Afrikkaa, muurein ympäröidyn Zimban kaupungin alla sijaitsee legendaarinen Salomonin kultakaivos, jota kuningas Namar on kieltänyt hyödyntämästä. Kuninkaan neuvonantaja Riad syöksee tämän vallasta beduiinikuningatar Faziran avulla päästäkseen käsiksi kultaan. Prinssi Vasman hoitaja Samara ottaa lapsen mukaansa ja pakenee viidakkoon. Siellä hän kohtaa Tarzania muistuttavan Macisten, joka lähtee vapauttamaan Zimban asukkaita. Fazira huumaa Macisten ja pakottaa hänet työskentelemään kaivoksessa nilkkarenkaalla kahlittuna. Samaran joutuessa uhatuksi Maciste murtautuu ulos kaivoksesta ja kukistaa Riadin ja Faziran.
"Maciste nelle miniere del re Salomone" on kuvattu Techniscope-tekniikalla Eastmancolor-väreissä De Paolisin studiolla, Tor Caldarassa sekä Reg Parkin uudessa kotimaassa Etelä-Afrikan tasavallassa. Peplum-kliseillä kyllästetty elokuva on hidastempoinen ja tylsä. Mr. Universe -kilpailun seuraavana vuonna kolmannen kerran voittanut Park saa runsaasti tilaisuuksia pullistella lihaksiaan, mutta näyttelijänä hän muistuttaa lähinnä unissakävelijää.
Elokuva on saatavilla laadultaan erinomaisena ranskalaisena DVD-julkaisuna, joka sisältää italian- ja ranskankieliset ääniraidat sekä ranskankielisen tekstityksen. Sen kylkiäisenä on Riccardo Fredan ohjaama "Maciste ja manalan valtiatar" ("Maciste all’Inferno", 1962). Yhdysvaltalainen Alphan DVD on kuvanlaadultaan surkea.
Lylyn rautatieasema
Lylyn rautatieasema () on lakkautettu rautatieliikennepaikka -radalla Juupajoen Lylyssä, noin 10 kilometriä kunnan keskustaajamasta pohjoiseen.
Asema avattiin radan valmistuessa vuonna 1883. Asemarakennus on rakennettu pysäkin tyyppipiirustusten mukaan, ja sitä on laajennettu vuonna 1920. Asemalla on myös tavarasuoja sekä vuonna 1952 valmistunut tiilinen vesitorni, jossa on toiminut kahvila. Alkuperäinen, uuden tieltä purettu vesitorni oli rakennettu vuonna 1903. Yhtä aikaa vanhan vesitornin kanssa oli valmistunut halkolaituri, joka purettiin vuonna 1962.
Asemaa käytettiin lähinnä lähiseudun puuteollisuuden tavarankuljetuksiin. Parin kilometrin päähän asemalta rakennettiin puolustusvoimien asevarikko. Lylyn asemanseudusta muodostui melko hajanainen, noin 400 asukkaan taajama. Henkilöliikenne Lylyssä lopetettiin toukokuussa 1990, jolloin myös koko liikennepaikka lakkautettiin. Taajaman asukasluku on sittemmin laskenut noin kahteensataan asukkaaseen, mutta paikallinen kyläyhteisö on kuitenkin toivonut pysähdysten aloittamista uudelleen.
Museovirasto on luokitellut Lylyn asema-alueen valtakunnallisesti merkittäväksi rakennetuksi kultturiympäristöksi.
Mattias Janmark
Mattias Bertil Janmark-Nylén (s. 8. joulukuuta 1992 Tukholma, Ruotsi) on ruotsalainen jääkiekkoilija, joka pelaa NHL-joukkue Dallas Starsin organisaatiossa. Hän käyttää pelipaidassaan kuitenkin sukunimestään vain osaa Janmark. Hän on pelipaikaltaan keskushyökkääjä, mutta osaa pelata myös laidassa.
Janmark on Stocksunds IF:n kasvatti. Hän pelasi juniorina sittemmin myös SDE HF:ssä, josta Janmark siirtyi J18-juniorina AIK IF:ään kesken kauden 2008–2009. Kaudella 2011–2012 hän toimi AIK:n J20-joukkueen kapteenina. Janmark voitti tehoilla 23+38=61 koko J20 SuperElitin pistepörssin. Hän debytoi samalla kaudella myös Elitserienissä, jossa Janmark sai tililleen 18 runkosarja- ja kolme playoff-ottelua jääden niissä ilman tehopisteitä.
Kaudeksi 2012–2013 Janmark teki Elitserien-sopimuksen AIK:n kanssa. Hän pelasi hienon tulokaskauden tehden 55 runkosarjaottelussa tehot 14+17=31, joilla Janmark oli joukkueen toiseksi paras pistemies Broc Littlen jälkeen. Hän oli kauden päätteeksi ehdolla Elitserienin vuoden tulokkaaksi, mutta titteli meni lopulta HV71:n William Karlssonille.
Detroit Red Wings varasi Janmarkin kolmannella kierroksella 79. pelaajana . Kaudella 2013–2014 hän oli AIK:n paras pistemies ja maalintekijä tehoilla 18+12=30. Joukkue putosi kuitenkin kauden päätteeksi HockeyAllsvenskaniin. Janmark siirtyi SHL-kauden päätteeksi amatööritry-out -sopimuksella loppukevääksi AHL-joukkue Grand Rapids Griffinsin vahvuuteen huhtikuussa 2014. Kaudeksi 2014–2015 hän palasi kuitenkin kotimaahansa ja siirtyi vuoden mittaisella sopimuksella Frölunda HC:n riveihin. Janmark oli joukkueen tehoilla 13+23=36 joukkueen toiseksi paras pistemies Mathis Olimbin jälkeen. Kevään 2015 pudotuspeleissä hän oli Frölundan paras pistemies ja maalintekijä tehoilla 4+3=7.
NHL:n siirtotakarajalla, maaliskuussa 2015 Detroit Red Wings kauppasi Janmarkin ja Mattias Bäckmanin pelaajaoikeudet, kesän toisen kierroksen varausvuoron ja ehdollisen kolmannen kierroksen varausvuoron Dallas Starsiin vaihdossa Erik Coleen.
Huhtikuussa 2015 Janmark solmi kaksivuotisen tulokassopimuksen Starsin kanssa. Hän liittyi samalla loppukevääksi AHL-joukkue Texas Starsin vahvuuteen, jossa Janmark ehti pelata yhden playoff-ottelun. Kauden 2015–2016 hän sopi pelaavansa vielä lainalla Frölundassa, mutta Janmark onnistui kuitenkin ottamaan harjoitusleirin päätteeksi paikan Starsin NHL-kokoonpanosta. Hän teki NHL-debyyttinsä näin ollen runkosarjan avauskierroksella 8. lokakuuta 2015 Pittsburgh Penguinsia vastaan. Janmark sai ottelussa jääaikaa 11.54 minuuttia. Hän teki myös NHL-uransa avausmaalin ensimmäisessä vaihdossaan, ensimmäisellä laukauksellaan, kun ottelua oli pelattu vain 1.39 minuuttia. Janmark valittiin ottelun kolmostähdeksi.
Janmark teki A-maajoukkuedebyyttinsä Euro Hockey Challengen ottelussa 8. huhtikuuta 2013 Latviaa tehden siinä tehot 1+1=2. Janmark teki Ruotsin 6–0-voittoon päättyneen ottelun avausmaalin, joka jäi näin ollen voittomaaliksi. Hän oli voittamssa maailmanmestaruutta vuoden 2018 MM-kilpailuissa.
Mattiaksen isoveli Jonatan Janmark on pelannut jääkiekkoa alemmissa sarjoissa.
Il leone di Tebe
Il leone di Tebe (italiankielinen nimi, suom. ”Theban leijona”; , ”Helene, Troijan kuningatar”) on vuonna 1964 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan filmin on ohjannut Giorgio Ferroni. Sen pääosaa esittää yhdysvaltalainen kehonrakentaja Mark Forest alias Lou Degni.
Troijan sodan jälkeen Spartaan palaava Helene haaksirikkoutuu ja päätyy henkivartijansa Arionin kanssa Ylä-Egyptin pääkaupunkiin Thebaan. Faarao Ramses ihastuu Heleneen ja ”Herkuleen voimat omaava” Arion saa ”Theban leijonan” arvonimen voitettuaan painiottelussa voimamies Gaorin. Helene ja Arion rakastuvat toisiinsa. Ala-Egyptin faarao Amenoenofis uhkaa sodalla Ramsesta, joka saa surmansa neuvonantajansa Tumesin kädestä. Ramsesin morsian Nais auttaa murhasta syytetyn Arionin pakoon Helenen jäädessä Tutmesin vangiksi. Amenofisin joukkoja komentava Helenen puoliso Menelaos valtaa Theban, mutta menehtyy ahneutensa takia. Arion pelastaa kuolemaan tuomitun Helenen ja pari saa toisensa.
Euroscope-tekniikalla Eastmancolor-väreissä kuvattu "Il leone di Tebe" on tyylipuhdas peplum-elokuva, jonka ansioita ovat tavallista parempi käsikirjoitus, näyttävät lavasteet ja ammattitaitoinen näyttelijäkunta. Miinuspuolelle jäävät alussa hitaasti kehittyvä juoni, De Paolisin studiolla tehdyt ”ulkokuvaukset” ja arkistomateriaalin runsas käyttö. Mark Forestin rintalihakset esittävät yhtä elokuvan pääosista ja hänen sijaisnäyttelijänsa Giovanni Cianfriglia tekee joukon hienoja toimintakohtauksia. Forest esiintyi samana vuonna viidessä peplum-elokuvassa, joista tämä on selvästi paras.
Yhdysvaltalaisen Trimark Home Videon DVD-julkaisu on laadultaan välttävä TV-kopio. Alkuperäinen kuvasuhde löytyy espanjalaisen Impulson DVD:ltä, joka sisältää vain espanjankielisen ääniraidan.
Mukurthin kansallispuisto
Mukurthin kansallispuisto on luonnonsuojelualue Intiassa Tamil Nadun osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Puisto sijaitsee niin korkealla, että lämpötila pysyy nollan ja +20 celsiusasteen välillä. Kasvillisuus on tyypillistä Etelä-Intian vuoristoalueille. Puisto on yksi harvoista paikoista joissa intiantari elää luonnonvaraisena. Alueessa on erityistä kotoperäisten lajien suuri määrä ja se miten luonto muistuttaa Himalajaa.
Andrea Antonelli
Andrea Antonelli (17. tammikuuta 1988 – 21. heinäkuuta 2013) oli italialainen ratamoottoripyöräilijä. Hän kilpaili Supersport-luokassa.
Antonelli menehtyi 21. heinäkuuta 2013 ajetussa Supersport-kilpailussa Moscow Racewayn radalla, jossa hän sateen kastelemalla radalla menetti pyöränsä hallinnan ja sai radalla maatessaan osuman Lorenzo Zanettin pyörästä, joka ei pystynyt välttämään kolaria. Hänet vietiin nopeasti sairaalaan, mutta lääkärit eivät pystyneet enää pelastamaan Antonellia. Hän oli kuollessaan 25-vuotias.
Humayunin mausoleumi
Humayunin mausoleumi on intialaisen suurmogulin Humayunin viimeinen leposija Delhissä. Mausoleumin rakennutti hänen vaimonsa Hamida Banu Begum vuosina 1565–1572. Mausoleumi on rakennettu punaisesta hiekkakivestä ja se on 47 metriä korkea. Sinne on myöhemmin haudattu muitakin suvun jäseniä ja nykyisin siellä on noin 150 hautaa.
Mausoleumi valittiin Unescon maailmanperintökohteeksi vuonna 1993. Taj Mahal on saanut vaikutteita Humayunin mausoleumista.
Ilari Seppälä
Ilari Seppälä (s. 27. maaliskuuta 1993 Lapua) on suomalainen koripalloilija. Hän pelasi urallaan 59 juniorimaaottelua.
Seppälä on Korikobrien kasvatti ja hänet nostettiin seuran I-divisioonaa pelanneeseen joukkueeseen kaudeksi 2008−2009. Kyseisen kauden jälkeen hän siirtyi Kouvoihin. Ensimmäisellä Kouvot-kaudellaan hän pelasi ainoastaan kaksi Korisliiga-ottelua, mutta kaudella 2010–2011 hän pelasi 36 ottelua 3,1 pisteen keskiarvolla.
Elokuussa 2015 Seppälä siirtyi Loimaalle. Joukkue joutui talousvaikeuksiin, ja helmikuussa 2016 Seppälä siirtyi takaisin Kouvoihin.
Kesäkuussa 2016 Seppälä teki kolmivuotisen sopimuksen Joensuun Katajan kanssa.
Parhaan miespääosan Bafta-palkinto
Parhaan miespääosan Bafta-palkinto on yksi British Academy Film Awards -palkinnon palkintokategorioista. Palkinto on myönnetty vuodesta 1952 lähtien. Aluksi se myönnettiin kahdessa kategoriassa parhaalle brittinäyttelijälle ja parhaalle ulkomaalaiselle näyttelijälle, mutta 1968 palkinnot yhdistettiin.
Meldric daLuz
Meldric St. Clair daLuz Vieira (1. helmikuuta 1921 Kalkutta, Brittiläinen Intia – 2. elokuuta 2011 Lontoo, Yhdistynyt kuningaskunta) oli intialainen maahockeypelaaja. Hän kilpaili Helsingin kesäolympialaisissa 1952 ja oli mukana olympiakultaa voittaneessa maahockeyjoukkueessa.
Muniswamy Rajagopal
Muniswamy Rajagopal (s. 24. maaliskuuta 1926 Intia, k. 3. maaliskuuta 2004 Bangalore Intia) oli intialainen maahockeypelaaja. Hän kilpaili kesäolympialaisissa1952 ja oli mukana olympiakultaa voittaneeseen maahockeyjoukkueeseen.
Dharam Singh Gill
Dharam Singh Gill (19. tammikuuta 1919 Gandiwind – 5. joulukuuta 2001 Chandigarh) oli intialainen maahockeypelaaja. Hän voitti Intian maajoukkueessa olympiakultaa Helsingissä 1952.
Udham Singh
Udham Singh Kular (s. 4. elokuuta 1928 Sansarpur Intia, k. 23. maaliskuuta 2000 Sansarpur Intia) oli intialainen maahockeypelaaja. Hän kilpaili kesäolympialaisissa1952, 1956, 1960 ja 1964. Näissä kisoissa hän oli mukana kolme olympiakultaa ja yhden olympiahopean voittaneeseen maahockeyjoukkueeseen.